РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 6
от заседанието на Комисия ”Международна дейност” на ВСС,
проведено на 12.02.2014 г.

Днес, 12.02.2014 г., сряда от 11.30 часа, в сградата на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 

ЧЛЕНОВЕ:    		Магдалена Лазарова 
					Мария Кузманова 
                			Милка Итова 
				Михаил Кожарев 

На заседанието на присъстваха експертните сътрудници на комисията: Аделина Кандова – главен експерт в дирекция „Международна дейност” и Александра Бръзицова – старши експерт в дирекция „Международна дейност”. 

Д Н Е В Е Н   Р Е Д:

1. ОТНОСНО: Писмо от Министерство на правосъдието за предоставяне на информация и предложения в срок до 12.02.2014 г. във връзка с предстоящо изготвяне на Пътна карта за адресиране на отправените препоръки.

Комисия „Международна дейност”
Р Е Ш И:

1.1. Изпраща писмото от Министерство на правосъдието на постоянните комисии към ВСС за предложения, които да залегнат в предстоящото изготвяне на Пътна карта за адресиране на отправените препоръки, в срок до 21.02.2014 г.

2. ОТНОСНО: Писмо от Министерство на правосъдието за предоставяне на информация в срок до 05.03.2014 г. относно повдигнатите обвинения, движението и влезлите в сила съдебни актове по дела за корупционни престъпления по високите етажи на властта.

Комисия „Международна дейност”
Р Е Ш И:

2.1. Възлага на експертите от дирекция „Международна дейност” да отговорят на Министерство на правосъдието, че Прокуратурата е институцията, която може да даде такава информация, ВСС не разполага със собствена такава и ползва тяхната.

3. ОТНОСНО: Писмо от Министерство на правосъдието за предоставяне на статистическа информация в срок до 19.02.2014 г. относно действията на правоприлагащите органи за борба с подкупването на чужди длъжностни лица.

Комисия „Международна дейност”
Р Е Ш И:

3.1. Възлага на експертите от дирекция „Международна дейност” да препратят писмото от Министерство на правосъдието ведно с приложенията към него, на Прокуратурата на РБългария за предоставяне на исканата информация.

4. ОТНОСНО: Писмо от Министерство на външните работи относно Въпросник във връзка с провеждането на шести периодичен доклад на България, приет на 15-то заседание на Комитета против изтезанията.

Комисия „Международна дейност”
Р Е Ш И:

4.1. Не е необходимо разглеждането на писмото, получено от Министерство на външните работи с приложенията към него, от Комисия „Публична комуникация”.
4.2. Предоставя възможност на експертите от дирекция „Международна дейност” да преведат относимите текстове от Въпросника към компетенциите на Висшия съдебен съвет за преценка коя комисия следва да предостави данните по Въпросника.

5. ОТНОСНО: Предложение за командироване на Магдалена Лазарова – член на ВСС за участие във втората среща на работната група за изработване на Харта на балканската и Средиземноморската мрежа на съдебните съвети, за периода 18-21 март 2014 г. в гр. Будапеща, Унгария.

Комисия „Международна дейност”
Р Е Ш И:

5.1. ПРЕДЛАГА на Висшия съдебен съвет да командирова  Магдалена Лазарова - член на ВСС и председател на комисия „Публична комуникация” за участие във втората среща на работната група за изготвяне на Харта на Балканската и Средиземноморската мрежа на съдебните съвети, която ще се състои на 19 и 20 март 2014 г., в гр. Будапеща, Унгария, за периода 18 - 21 март 2014 г.
5.2. ВЪЗЛАГА на Главния секретар на ВСС да командирова  Александра Бръзицова – старши експерт в дирекция „Международна дейност”, АВСС за участие във втората среща на работната група за изготвяне на Харта на Балканската и Средиземноморската мрежа на съдебните съвети, която ще се състои на 19 и 20 март 2014 г., в гр. Будапеща, Унгария, за периода 18 - 21 март 2014 г.
5.3. РАЗХОДИТЕ за пътни, дневни и медицинска застраховка са за сметка на Висшия съдебен съвет, като пътуването ще се извърши със самолет.
5.4. РАЗХОДИТЕ за нощувки са за сметка на Академията по правосъдие на Унгария.
5.5. ИЗПРАЩА ПРЕПИСКАТА на комисия „Бюджет и финанси”, по компетентност.

•	Точката ще бъде включена в дневния ред за заседанието на ВСС на 06.03.2014 г.

6. ОТНОСНО: Писмо от Посолството на РБългария в Братислава относно молба за среща за установяване на двустранно сътрудничество между ВСС и Словашкия съдебен съвет.

Комисия „Международна дейност”
Р Е Ш И:

6. ОТНОСНО: Писмо от Посолството на РБългария в Братислава относно молба за среща за установяване на двустранно сътрудничество между ВСС и Словашкия съдебен съвет.
Приложение: Писмо-покана за среща и биографична справка.

Комисия „Международна дейност”
Р Е Ш И:

6.1. Приема поканата на председателя на Словашкия съдебен съвет г-н Щефан Харабин, изпратена чрез Посолството на РБългария в Братислава за среща в Словакия за установяване на двустранно сътрудничество между ВСС и Словашкия съдебен съвет.
6.2. Възлага на експертите от дирекция „Международна дейност” да отправят запитване за посрещане на членове на ВСС /извън министъра на правосъдието, който не е член на ВСС/, които да участват в делегацията, както и предложение за примерни дати за посещението - 23-26 април 2014 г.
6.3. Определя следните членове на ВСС, измежду които да се определят участниците в делегацията: Васил Петров, Незабравка Стоева, Юлия Ковачева, Даниела Костова, Юлиана Колева.

7. ОТНОСНО: Информация по дела с особен обществен интерес, изпратена от Апелативен съд гр. Бургас, Окръжен съд гр. Силистра, ОС-РС гр. Ловеч, РС-Луковит, РС-Тетевен, РС-Троян, Военен съд гр. Плевен и Районен съд гр. Каварна.

Комисия „Международна дейност”
Р Е Ш И:

7.1. Възлага на експертите от дирекция „Международна дейност” да върнат обратно получената информация, като напомнят на съответните председатели на съдилища, че искаме справка за делата, които са само в Списък № 1.

8. ОТНОСНО: Писма от Прокуратурата на РБългария за командироване в чужбина на представители на Прокуратурата.

Комисия „Международна дейност”
Р Е Ш И:

8.1. Приема за сведение писмото от Прокуратурата на РБългария, във връзка с командироване в чужбина на представители на Прокуратурата на Република България.
	8.2. Възлага на дирекция „Международна дейност” да актуализира информацията в таблицата за командированите в чужбина лица от органите на съдебната власт.

9. ОТНОСНО: Доклад от Елга Цонева – председател на Административен съд гр. Русе във връзка с участие в среща на проектните екипи на ЕМСС, за периода 8-10 декември 2013 г. в Брюксел, Белгия.

Комисия „Международна дейност”
Р Е Ш И:

9.1. Приема за сведение доклада от Елга Цонева – председател на Административен съд гр. Русе във връзка с участие в среща на проектните екипи на ЕМСС, за периода 8-10 декември 2013 г. в Брюксел, Белгия.
9.2. Докладът да се предостави за запознаване на членовете на Висшия съдебен съвет на заседанието на 20 февруари 2014 г.
9.3. ВЪЗЛАГА на Валери Михайлов - директор на дирекция „ИС" да публикува доклада на Интернет страницата на ВСС - Раздел - Международно сътрудничество – Европейска мрежа на съдебните съвети - Проекти на Европейската мрежа на съдебните съвети 2013-2014 – Стандарти IV –Разпределение на делата и раздел -„Доклади и декларации/Доклади от международни срещи”.

10. ОТНОСНО: Писмо от офиса на Европейската мрежа на съдебните съвети относно Статут на ЕМСС с приложен протокол от извънредното Общо събрание, проведено на 24 януари 2014 г. и дневен ред за следващото извънредно Общо събрание, насрочено за 24 март 2014 г.

Комисия „Международна дейност”
Р Е Ш И:

10.1. Приема за сведение Графика във връзка с провеждане на Общото събрание за промяна на Статута на ЕМСС.

11. ОТНОСНО: Отговори на Въпросника /Схема за оценяване на съдебните системи – цикъл 2012-2014 г./ на Европейската комисия за ефективност на правосъдието /CEPEJ/, получени от КБФ, КАОСНОСВ, КПВ, КСА и КПКИТС.

Комисия „Международна дейност”
Р Е Ш И:

11.1. Приема за сведение допълнителната информация -отговори на Въпросника /Схема за оценяване на съдебните системи – цикъл 2012-2014 г./ на Европейската комисия за ефективност на правосъдието /CEPEJ/, получена от КБФ, КАОСНОСВ, КПВ, КСА и КПКИТС.
11.2. Възлага на експертите от дирекцията да препратят информацията към Министерство на правосъдието.

12. ОТНОСНО: Решение на Комисия „Публична комуникация” от 04.02.2014 г. относно възлагане на задачи на експертите на Комисия „Международна дейност”.

Комисия „Международна дейност”
Р Е Ш И:

12.1. Приема решението на Комисия „Публична комуникация” от 04.02.2014 г. за възлагане на експертите от дирекция „Международна дейност” да изискат от Австрия, Словения и Литва съответните стратегически документи в областта на публичната комуникация. От Австрия да се изиска Закона за медиите от 2003 г., а от Италия – Резолюция за нуждата от прозрачност, независимо управление и комуникация в съвременните съдебни органи.
12.2. Да изискат допълнителна информация за извършвани проучвания на общественото мнение за работата на съдебната власт в европейските държави – въпроси, тези на проучванията.
12.3. Информацията да се предостави на Комисия „Публична комуникация”.

Т.  Р А З Н И

13. ОТНОСНО: Извлечение от протокол № 6/06.02.2014 г. на ВСС относно предложение от членове на ВСС.

Комисия „Международна дейност”
Р Е Ш И:

13.1. Намира, че предложението е от компетентност само на КПУКИВИВСС, с оглед правомощията й по Правилника.
13.2. Изпраща на КПУКИВИВСС по компетентност.

14. ОТНОСНО: Решение на Комисия „Публична комуникация” от 11.02.2014 г. във връзка с получена покана от Германската фондация за международноправно сътрудничество в областта „Информационна политика на съдебната система” за посещение на членове на Комисия „Публична комуникация” в Северен Рейн, Вестфалия, в периода 31 март – 5 април 2014 г.

Комисия „Международна дейност”
Р Е Ш И:

14.1. ПРЕДЛАГА на Висшия съдебен съвет да командирова за участие в посещение по покана на Германската фондация за международноправно сътрудничество в областта на „Информационната политика на съдебната система” в Северен Рейн-Вестфалия, Германия, за периода 31 март – 4 април 2014 г.:
-  Магдалена Лазарова-Проданова - член на ВСС и председател на комисия „Публична комуникация”;
- Каролина Михайлова – член на ВСС и член на комисия „Публична комуникация”
14.2. ВЪЗЛАГА на Главния секретар да командирова Светла Иванова-Иванчева – директор на дирекция „Публична комуникация и протокол”, АВСС за участие в посещение по покана на Германската фондация за международноправно сътрудничество в областта на „Информационната политика на съдебната система” в Северен Рейн-Вестфалия, Германия, за периода 31 март – 4 април 2014 г.
14.3. РАЗХОДИТЕ за пътни, дневни и медицински застраховки са за сметка на Висшия съдебен съвет, като пътуването ще се извърши със самолет.
14.4. РАЗХОДИТЕ за нощувки, вътрешен транспорт и преводач са за сметка на Германската фондация за международно правно сътрудничество.
14.5. ИЗПРАЩА ПРЕПИСКАТА на комисия „Бюджет и финанси”, по компетентност.
             
•	Точката ще бъде включена в дневния ред за заседанието на ВСС на 27.02.2014 г.

ПРЕДСЕДАТЕЛ 
НА КОМИСИЯТА:
				     	 СОНЯ НАЙДЕНОВА

Експертен сътрудник:
Директор на дирекция
„Международна дейност”
Хр. Тодорова

Технически сътрудник:
М. Георгиева